b'\n_START_ARTICLE_\nPobre\xc5\xa1ki brod\n_START_PARAGRAPH_\nPobre\xc5\xa1ki brod (tudi: Meljski brod) je nekdanji brod na reki Dravi v Mariboru._NEWLINE_Pobre\xc5\xa1ki brod je pred drugo svetovno vojno vozil \xc4\x8dez Dravo med Pobre\xc5\xbejem in Meljem. Na meljski strani je imel privez na lokaciji, kjer je danes \xc4\x8dez cesto ob re\xc4\x8dnem bregu glavni vhod v industrijski obrat Mariborska livarna Maribor. Vsakodnevno so ga uporabljali delavci, ki so stanovali na pobre\xc5\xa1ki strani, delali pa v tovarnah v Melju. Prevoz z brodom jim je skraj\xc5\xa1al \xc4\x8das, potreben za pre\xc4\x8dkanje reke, podobno kot ga je Studen\xc5\xa1ka brv za delavce, ki so \xc5\xbeiveli na Studencih._NEWLINE_Brod je pozneje nadomestil Meljski most.'